Прокуратурата приключва броенето на бюлетините от Костинброд | България | Новини от България и Света | OFFNews.bg\nПоследна промяна на 07 юни 2013 в 07:49 1456 6\nОчаква се днес Софийска градска прокуратура да приключи преброяването на обявените за фалшиви бюлетини от печатницата в Костинброд. Техният брой е 350 хил.\nФалшивите бюлетини от Костинброд са най-малко 400 000\nКС придвижи искането на ГЕРБ за касиране на вота\nМихаил Константинов: Този вот беше по-честен от предишни\nПредстои експерти да докажат колко от тях са брак и имало е сред тях приготвени за манипулация на вота. Това ще отнеме няколко месеца.\nПрокуратурата води разследвания по две престъпления - едното за злоупотреби в изборния процес, а второто за длъжностно престъпление от администрацията на правителството. По делото вече са разпитани повече от 30 души от администрацията на Министерския съвет и от печатницата.\nКонституционният съд допусна за разглеждане жалбата на ГЕРБ за касиране на резултатите от парламентарните избори. Искането бе внесено с подписите на 96 депутати на бившите управляващи. Заедно с това искане депутати от ГЕРБ внесоха още две искания за касиране - от името на РЗС и НФСБ, които настояват за касиране на вота в някои секции в Турция и страната.\nбюлетините от Костинброд избори касиране касиране избори касиране избори Турция Конституционен съд костинброд манипулация на изборите НФСБ\n07.06 2013 в 14:26\nБе то не е нужно да се брои до 350000.Може и по специфично тегло да се установи броя. Та Чефо не смее броейки , а на противоречието , как първия път ги преброиха за миг , пък сега им трябват МЕСЕЦИ време за същото. Смешене начинът , по който ни правят на шматки.\n07.06 2013 в 11:21\nНакъде сега, господин Цацаров?\nТя не е господин,а госпожа!\nМастията на БСП/ДПС!\n07.06 2013 в 10:22\nСпоред мен, прибързаността на главния прокурор в деня за размисъл и съвета получен от президента, му изигра лоша шега и го плъзна по сценария на БСП и ДПС. Сега се чуди как да излезе от този капан, защото няма какво да се доказва, просто НИЩО НЕ СЕ Е СЛУЧИЛО! Да де, ама имаме народно събрание, нова тройна коалиция, взимат се решения, гласуват се закони! Накъде сега, господин Цацаров?\n07.06 2013 в 09:47\nДокато се смееш, що не вземеш да преброиш до 350000. Само да броиш, без да описваш какво пише на бюлетината, за къде е била предназначена, годна ли е или брак и т.н.\nАбцолютно вярно. Тази машинация нека тежи на съвестта на Манолова Цацаров, Станишев, Местани Сидеров и най-вече Бареков. Не зная кой трябва да си подава оставка и да си сваля имунитета след месеци??? Що за наглост - щели да са нужни месеци за установяване. С какъв акъл тогава изнасяхте драги ми г-н главен Прокурор информация. Защо все още продължавате да говорите за престъпление без да знаете за какво става дума. Казвам ви го като човек, който работи в този бранш. Позволявам си да кажа, че вие сте лаик в областта на полиграфията, но и се държите неадекватно в говоренето си като главен прокурор. Дано и "обвиненията ви срещу ЦЦ' не са от този тип - "сигурни, но ще ви трябват месеци да ги доказвате" - няма кой да ви чака "да намерите за копчето балтон"\n07.06 2013 в 09:01\nСмешно е колко бързо и прибързано действаше прокуратурата в деня преди изборите и колко мудно и бавно се действа сега. То е ясно,че се търси под вола теле, и единствения начин да се продължи със спекулациите сега е като се бави разследването.


TECNO Pop 2 Plus цена, мнения, характеристики, ревю - PhonesData\nTECNO Pop 2 Plus е смартфон от 2019 година. Той е с размери 161.7 x 78.9 x 9.6 мм и тегло 205 гр. Разполага с IPS LCD дисплей с големина 6" инча. Разделителната способност е 480 x 960 и 179 ppi плътност на пикселите. За селфи снимки и видео разговори отговаря Единична предна камера с 8 MP. За основните снимки и видеа е на разположение Единична задна камера с 5 MP. Той работи с процесор Quad-core 1.3 GHz Cortex-A7 и памет 16GB 1GB RAM. Батерията е 5000 mAh. За подробности продължете надолу.\nТук ще намерите всичко за телефон TECNO Pop 2 Plus\nСъотношение (екран/тяло) 72.8%\nPPI /точки на инч/ 179 PPI\nЧипсет - Mediatek MT6580P (28 nm)\nРазмери (ВхШхД) 161.7 Х 78.9 Х 9.6 мм\nЦветове Midnight Black, Champagne Gold, Nebula Black\nРевю на TECNO Pop 2 Plus\nTecno Mobile за поредна година привлича вниманието на потребителите на смартфони. Компанията е сред топ производителите и заема завиден дял от пазара в световен план. Успешно реализира милиони устройства всяка година, а растежът е постоянен нейн спътник. На този фон през 2019 г. се появи моделът Tecno Pop 2 Plus, който съчетава повечето неща, които потребителите търсят.\nТози смартфон има приятна, изчистена и без излишни нововъведения визия. Не се отличава рязко спрямо останалите апарати на пазара. Габаритите му – ширина 78,9 мм, дължина 161,7 мм и дебелина 9,55, го правят удобен за използване с една ръка. Това е важно условие в съвременните динамични условия на живот. Иска ни се да прегледаме съобщенията от приятели, работните имейли и да скролираме в социалните мрежи, докато удобно държим в другата ръка чашата с кафе рано сутрин. Теглото на Tecno Pop 2 Plus е 205 грама. Не е от най-леките модели, но въпреки това радва с ергономични форми.\nАко трябва да оценим общата простота на използване на телефон с оглед размерите и теглото му, то проблем в ежедневното използване няма да възникне.\nTecno Pop 2 Plus може да бъде открит на пазара в няколко цвята, сред които два нюанса черно и златисто.\nTecno Pop 2 Plus ще ви зарадва с прилично голям екран за днешните стандарти. Диагоналът му е 5,99 инча. На такъв екран отлично се гледат снимки, видеа и игри. С удоволствие ще им се наслаждавате часове наред. Екранът на Tecno Pop 2 Plus става и за продуктивна работа, например за създаване на делови документи.\nОт гледна точка на качеството, екранът изглежда леко пикселизиран. Това обаче не влияе кой знае колко негативно върху ежедневното ползване на Tecno Pop 2 Plus. Той е изработен по IPS LCD технология. Съотношението на страните е 18:9, като екранът заема 72,8% от предната площ на Tecno Pop 2 Plus. Резолюцията е 480 х 960 пиксела. Плътността на пикселите на инч е 179.\nTecno Pop 2 Plus е снабден с 4-ядрен процесор MediaTek MT6580P (1.3 GHz Cortex-A7), който е изработен по 28-нм техпроцес. За графиката отговаря Mali-400MP2.\nСмартфонът разполага само с 1 GB оперативна памет, което е малко за устройство от 2019 г. Случаите на липса на достатъчно памет ще бъдат чести, поради това се налага да заложите на използването на по-леки приложения. Тогава нестабилност в работата няма да има.\nВътрешното хранилище е 16 GB. Ако за снимки то ще ви стигне, то за видеа и повече игри е недостатъчно. За да бъде решен този проблем, производителят е предоставил слот за карта памет. С нея моментално ще решите неудобството и няма да се безпокоите за липсата на място за ценните ви спомени.\nПлюс на модела е наличието на скенер на пръстови отпечатъци на задния панел, който работи задоволително бързо.\nОсновната камера на Tecno Pop 2 Plus е единична 5 MP. Макар да може да ви послужи в повечето случаи, качеството на снимките може да не ви удовлетвори напълно. Този модел не е създаден специално за почитателите на мобилната фотография. Снима колкото да разполагате с тази функция.\nПредната камера на свой ред е 8 MP. Тя ще прави задоволително качествени селфита. Ако разчитате на групови снимки обаче, не очаквайте блестящи резултати. Качеството на кадрите за печат също не е от най-високите.\nЗа подобряване на снимките Tecno Mobile е предоставил светодиодни светкавици и за предната, и за задната камера.\nС Tecno Pop 2 Plus в ръка ще може да снимате видеа с резолюция 1080 пиксела при 30 кадъра в секунда. Това е стандартен показател за този клас смартфони през 2019 г.\nTecno Pop 2 Plus разполага с батерия с капацитет 5000 мАч, което е доста. В сравнение с други модели, тази батерия ви гарантира дълготраен заряд. Ще бъдете приятно удивени от автономността на смартфона. Дори ако гледате видео или играете на игри продължително време, няма да видите заряда пред „стопяване“.\nTecno Pop 2 Plus е типичен представител на бюджетните смартфони за времето си. Характеризира се с неотличителен, но приятен външен вид. Удобен е за продължителна работа и ще се хареса на всеки, който иска да отметне малко работа, докато е на път. Задоволително големият екран предразполага към увлекателни часове с разглеждане на снимки, гледане на филми, видеа или пък сърфиране в интернет.\nТози модел на Tecno Mobile е изгоден избор за хора, които не търсят флагмански характеристики.\nЦена по магазините на TECNO Pop 2 Plus\nTECNO Pop 2 Plus - мнения, отзви и коментари\nTECNO Pop 2 Plus VS Infinix Smart 2 Pro\nTECNO Pop 2 Plus VS TECNO F2 LTE


Топ ясновидецът Божидар Караджов: До 4 месеца коалицията умира и кабинетът си отива - NoviniPlus.com\nТоп ясновидецът Божидар Караджов: До 4 месеца коалицията умира и кабинетът си отива\nСитуацията с коронавируса ще се успокои до 18 април, в България ще има три труса\nБожидар Караджов е единственият българин, вписан в елитната класация на най-известните пророци в света. Винаги познава резултатите от изборите. Първи провидя страшния пожар във влака по линията София – Кардам. В началото на 2015 г. в телевизионно интервю единствен с точност предсказа трагедията с авиокатастрофата над френските Алпи и мн. др. Божидар Караджов е роден през 1982 година във Варна. Баща е на три деца. Има две висши образования. Той даде интервю за blitz.bg.\nВече 2 години сме в пандемия, не й ли се вижда краят или ще се появят нови варианти на коронавируса? Докога?\nЩамът Омикрон, вариант на Ковид-19, ще се разпространява с още два вида разновидности. Двата нови вируса ще настъпят у нас след 10 февруари. Ще има т. нар. туиндемия. Цялостната обстановка около епидемията ще се успокои, не само в България, но и в целия свят, до 18 април. Това, което се случи с локдаун до сега, няма да се повтори следващата зима. Грипът Камбоджа не е по-безопасен от коронавируса, също удря белите дробове. Покрай ковид-кризата, забравихме останалите болести, които на годишна база отнемат много животи.\nТоп ясновидецът Божидар Караджов: Корнелия Нинова ще погребе четворната коалиция\nВече сме в разгара на криза, докога ще вървят нагоре цените, каква инфлация ни чака?\nИкономическата криза тепърва ще се задълбочава в световен мащаб. През април ще се нормализира пазарът на горивата и тока. Това, обаче, ще бъде с временен характер, като през октомври ни очаква ново поскъпване. Възходящият тренд на тока и горивата не е само у нас, а в световен мащаб. Политически, а не икономически грешки, са в основата на поскъпването на горивата и електроенергията. Категоричен съм, че цените на стоките и услугите няма да спаднат. Мерките с намаляването на ДДС са абсолютно безсмислени. Балонът с повишаването цените на имотите ще започва да издиша. Инфлацията тази година в световен мащаб ще бъде рекордна. Около 10% ще е годишната инфлация у нас. Проектите за атомните централи в Европа ще бъдат реанимирани – като един вид различна зелена енергия. Това ще стане ясно в близките 4 месеца. И ако някой си е мислил, че АЕЦ Белене е приключена тема, то много е грешал. 15 години говоря за този проект, а в крайна сметка можеше, ако се бе реализирал, да сме си решили досега много от енергийните проблеми. България ще отчете изключително силен летен туристически сезон. Цените ще вървят нагоре до средата на календарната година. Това, обаче, не означава, че те ще се успокоят. Винаги ще има спекула. Богатите ще стават все по-богати, а средната класа ще започне да обеднява. Стандартът на живот на по-голямата част от населението ще спада. Икономическата криза ще увеличи битовата престъпност. През тази година Европейският съюз ще започне радикално да преустройва установения икономически модел.\nУспокои ли се политическата обстановка у нас? Ще успее ли правителството да изпълни мандата си?\nСъвсем нищо не се е успокоило. Не само че правителството няма да изкара мандата си, но и разцеплението в коалицията ще е е факт в близките 4 месеца. Очакват ни предсрочни избори.\nКаква е съдбата на останалите партии?\nГЕРБ ще продължава да губи позиции. БСП, която е на апаратно дишане, заради лидера си Корнелия Нинова, търпи роене и разцепление. „Червената“ лидерка, бавно но сигурно си отива. В партията се наблюдава Стокхолмски синдром. Между другото Борислав Михайлов – шефът на БФС, и Корнелия Нинова, ще бъдат едни от най-мразените хора в държавата. Михайлов, също като лидерката на „червените“, бавно и сигурно си отива в скоро време. Партията на Трифонов продължава да губи избиратели. ДПС са ясни и запазват позициите си. ДБ разчитат на около 4-5 процента от избирателите, но ще трябва да заложат на нови лица, за да се задържат над вълните. „Възраждане“ са временно явление.\nЩе се реши ли проблемът със Северна Македония – ще отстъпим и ги пуснем в ЕС или те ще си изпълнят договореното?\nЩе дадем зелена светлина на Северна Македония. Ще успеем да договорим признаване на българското малцинство там. Ще изтъргуваме нейното членство за това да влезем в Шенген. По историческите въпроси ще се стигне до изключително интересна и любопитна ситуация – много от историческите личности ще бъдат признати като герои и за двете държави. Ще се стъпи на чисто прагматична основа за добросъседски взаимоотношения. Ще се спре ровенето в миналото. Църковните въпроси в Македония ще бъдат разрешени.\nНапрежението между Русия и САЩ, а и не само, е все по-голямо, възможно ли е да избухне война заради Украйна?\nВойна за Украйна няма да избухне. Всичко останало е въпрос на икономически интереси. Санкциите срещу Русия ще останат, дори ще се задълбочат, но това пак ще облагодетелства определени икономически и политически кръгове, както в САЩ, така и в Русия, и Европа.\nЩе успеят ли опитите да ни наложат джендърството?\nДжендърството ще бъде признато. Българинът е толерантен човек и винаги е бил такъв.\nИмаше няколко сериозни земетресения в съседните страни – Гърция, Турция, Северна Македония, които бяха усетени и у нас. Очаква ли ни някакъв природен катаклизъм тази година?\nВ България ще бъдат усетени три труса. Трябва да се заостри вниманието върху свлачищата и срутищата у нас. Инциденти ще има. Регионът около Кърджали е заплашен от наводнения. Тепърва зимата пак ще напомни за себе си, очакват ни нови порции сняг. Две торнада ще бъдат регистрирани на територията на България. Много ясно искам да заявя, че 5G технологиите имат сериозно отражение върху авиацията. Смущават електрониката. Освен, че ще бъде доказано, ще зачестят инцидентите при кацане на самолети. В световен мащаб земетресения ще има на западното крайбрежие на САЩ, както и в Мексико. Силен трус ще удари Чили. Наводнения ще има в източната част на Азия. Сушава ще е годината в Африка, Америка, Индия. Оскъдната заради това реколта ще увеличи инфлацията и ще доведе, особено от черния континент, на множество емигранти в Европа. Ще има междурелигиозни конфликти в Европа и САЩ. Добрата новина е, че през тази година ще се реализира много голям пробив в науката – в областта на термоядрените изследвания.


Физици откриха нова странна тетрагонална фаза на водния лед | Обекти\nФизици откриха нова странна тетрагонална фаза на водния лед\n22 март 2022, 08:10 ч.\n#физика #вода #лед\nФизици се натъкнаха на нова кристална форма на водния лед, която се наблюдава по време на краткотрайните преходи между фазите при високо налягане.\nТя се казва Ice-VIIt и настъпва, когато субстанцията премине между две вече известни кубични подредби на молекулите. Въпреки че е малко вероятно да се появи естествено на земната повърхност, тя може да ни разкрие повече за начина, по който водата се държи на огромните извънземни светове.\nМакар и да се среща навсякъде, водата, в сравнение с останалите течности, всъщност е изключително странна. Подредбата на молекулите в рамките на нейната замръзнала форма – леда – може да варира значително в зависимост от условията наоколо.\nВече познаваме най-малко 19 от тези твърди фази на леда. Някои от тях се появяват естествено, докато други са забелязани единствено в лабораторни условия.\nЛедът, който виждате в хладилника или фризера, или който пада от небето под формата на снежинки или градушка, е най-често срещания естествен лед на Земята. Той се казва Ice-I, като кислородните атоми в него са подредени в шестоъгълна мрежа. Структурата обаче е геометрично фрустрирана – с водородни атоми в безразборна подредба.\nКогато физиците охладят Ice-I при разнообразни температури и ѝ окажат различно налягане, водородните и кислородните атоми могат периодично да образуват различни подредби. Понякога дори се подреждат доста по-спретнато. Тези разнообразни форми на водния лед не винаги са стабилни, но можем да ги проучим в лабораторни условия, за да научим повече за любопитните им молекулярни структури.\nДве от въпросните фази с кубични структури са Ice-VII, в която водородните атоми са разбъркан, и Ice-X, в която са симетрични. Те се постигат, когато подложим леда на високо налягане, което е десетки до стотици хиляди пъти по-голямо от земното атмосферно налягане на морското равнище (като налягането при Ice-VII трябва да е значително по-ниско от това при Ice-X).\nЗа да изучат преходите между ледените фази, екип от физици, ръководен от Зак Гранде от Университета в Невада, Лас Вегас, извършва експерименти върху лед под високо налягане с помощта на нова техника. Целта? Да се измерят свойствата на леда, когато върху него е оказано налягане.\nИзследователите смачкват проба от водата в диамантена наковалня, принуждавайки я до замръзне под формата на разбъркани кристали. Впоследствие лазери я нагорещяват, докато не се разтопи, а накрая отново я замразяват. Учените описват последната форма като сбор от кристали, наподобяващ пудра.\nКато увеличават по малко налягането в наковалнята (посредством периодични лазерни импулси), изследователите създават Ice-VII и осъществяват преход към Ice-X. Благодарение на нова измервателна техника те успяват да засекат между двете фази и една нова, преходна фаза – Ice-VIIt.\nВ тази нова фаза кубичната решетка на Ice-VII е разпръсната по един от векторите ѝ. По този начин структурата се разширява до правоъгълна подредба (с кубичен отпечатък), а накрая – при Ice-X – кубичната подредба става симетрична и изключително спретната (тя е известна като тетрагонална).\nЕкипът също така показва, че Ice-X може да се образува при много по-ниски налягания, отколкото си мислехме досега. Ice-VII се формира при приблизително 3 гигапаскала (30 000 атмосферно налягане). Според наблюденията на екипа преходът към Ice-VIIt настъпва при около 5,1 гигапаскала.\nПредишни проучвания показват, че преходът към Ice-X се осъществява при 40-120 гигапаскала. Гранде и екипът му обаче наблюдават, че преходът между Ice-VIII-t и Ice-X настъпва при около 30,9 гигапаскала.\nСпоред учените новото откритие ще ни помогне значително при изучаването на интериорните условия на чужди светове. Богати на вода планети извън Слънчевата система могат да разполагат с Ice-VIIIt в изобилие, което допълнително увеличава шанса за условия, подходящи за зараждането на живот.\nЕкипът е публикувал откритията си във Physical Review B.


Защото жените пият? Накратко за женския алкохолизъм - Сексология и природа на човека\nЗащото жените пият? Накратко за женския алкохолизъм\nДумата алкохолизъм предизвиква у неспециалистите леко стряскане и неприятното усещане за наближаваща трагедия или такава, която вече е достигнала своя апогей.\nА думата алкохолизъм, отнесена към жени, прибавя към неприятното чувство още цяла гама от чувства като: отвращение - “как отвратително изглежда тази пияна жена“, неразбиране - „как е могла да допусне това“, страх - „не се знае какво може да направи“, гняв - „ и това ми било майка“, злоба - „ защо не може да престане“, а най-накрая дори погнуса.\nБих искала от самото начало да „въведа“ нов термин или просто ново „понятие“, с което упорито ще си служа винаги, когато пиша за алкохолния проблем. Причините за това мое решение са две : първата от тях е своеобразен бунт към стила на писане в пресата и подбора на думите, когато става дума за алкохолни проблеми и където цари опростачване на нашия език, а втората е – желанието ми да покажа дълбоко уважение , емпатия и съчувствие към жените с алкохолен проблем.\n- жените започват да употребяват алкохол сравнително доста по-късно от мъжете\n- при жените наследствеността играе по-малко роля отколкото при мъжете\n- жените, които употребяват алкохол, са били сексуално малтретирани в детството или имат смущения от сексуален характер\n- жените, по-често от мъжете пият поради емоционални , семейни, чувствени проблеми\n- жените по-рядко от мъжете са уволнени от работа поради алкохол\n- при жените заедно с алкохолизма се проявяват по-често депресивни състояния, булимия- анорексия, опити за самоубийство\n- при жените запоите са по-кратки, по-рядко се появяват палимпсести и алкохолен делириум\n- зависимостта при жените настъпва по-бързо отколкото при мъжете и деградацията на личността също, по видими са елементите на упадът, по-бързо и по-категорично са заклеймени от обществото отколкото мъжете\nПреди всичко, жените, които пият, както и всички останали зависими хора, имат проблеми от емоционално естество. Най-често това са проблеми, които водят своето начало още от най-ранното детство, започвайки от емоционалното нараняване, изоставяне без грижи и опека, не рядко сексуално малтретиране, проблеми в семейната комуникация, непременно – проблеми с майката.\nМного млади момичета посягат към алкохола в периода на пубертета под влияние на средата, когато емоциите заедно с хормоните взимат връх и девойките просто не се справят с това , което чувстват, а алкохолът е бързо и „сигурно“ средство за разтоварване на напрежението.\nЧесто причина за женския алкохолизъм във вече напреднала възраст е така наречения „синдром на празното гнездо“, когато децата са вече отгледани и имат свой живот, а жената , останала сама, не може да се усвои с новата обстановка и новата си роля. Чувстват се самотни, пренебрегнати и никому ненужни. Подобни са причините, поради които пият много жени в пенсионна възраст.\nВ по-късните периоди на житейския си път много жени биват „привличани“ към употреба от своите партньори, мъже, бащи, братя, приятели. Пият за компания, пият с тях, за да останат вкъщи , а не да ходят по заведенията. После неусетно започват да пият .... без тях. Много жени произлизат от семейства, където алкохолът е играл централна роля и са така наречените възрастни деца на алкохолици. От такива млади момичета израстват съзависими жени, жени с алкохолен проблем, а много често – едното и другото.\nПо мое мнение несъмнено най-важната причина, поради която жените посягат към алкохола, са емоционалните дефицити,за които дори не си дават сметка, че „живеят“ свой живот вътре в тях , друга причина са интерперсонални неумения да се общува без „помагач“, който „улеснява“ общуването. Пие се от тъга, от умора, от отчаяние, за оправяне на настроението, за кураж, за релакс. И капанът, който подмолно поставя на пътя им алкохолът, се състои в това, че никой не разбира кога точно е влязъл в него, а просто отдавна живее в капана.\nСпецификата на женската зависимост от алкохола се състои в това, че е съпътствана от дълбоко вкоренено чувство за срам, наложено и утвърдено в социалната култура на европейското общество. Майката, жената, приятелката е разглеждана като закрилница на домашното огнище, като онази, която дарява живот и любов, бди над децата и тяхното израстване, изпълнява множество роли, без които светът не може да се реализира в пълнота. И ако свалим от пиедестала тази личност, която сме надарили естествено с огромно доверие и от която очакваме „просто всичко“, можем да разберем къде се крият корените на голямото и всепоглъщащо чувство за срам.\nТочно това чувство води до специфични ситуации, които са благодатна почва за развитието на зависимост - пиене в самота, пиене, старателно укривано от близките и от ... себе си, пиене срещу огледалото, пиене от „отчаяние“. Зависимите жени много дълго, години наред, а по-някога дори вече умирайки, не са в състояние да признаят открито своя проблем, а за търсене на помощ дори не се говори.\nОпустошенията, които нанася алкохола в женския организъм , са много по-бързи и по-страшни от тези, които се появяват при мъжете. Тук играе роля количеството вода, която се съдържа в женския организъм, нивото на хормоните, месечния цикъл и още редица други. Най-страшна обаче е емоционалната деградация, която се преживява като „незаслужавам да живея, след като можах да направя на себе си и на семейството си това“.\nЗависимата жена гледа на себе си от различни перспективи , а вижда само едно - не се е справила като майка, като съпруга, като дъщеря, а към това се добавя, че страда от „мъжка“ болест. Не са рядкост жените, които пият като мъже. Рядкост са обаче лекуващи се жени, които имат толкова щастие, колкото срещат лекуващите се мъже. Статистиките в Полша показват, че от десет жени, които отиват на терапия, само една успява да запази семейството си. При мъжете е точно обратното – от десет лекуващи се мъже – девет остават в брачна връзка.\nЗащо така се случва? Причината е отново културно-социална. Не се очаква от жената да боледува от такава болест, а когато е вече болна, най-често е изгонена, отпъдена, лишена от подкрепата на семейството, социалната опека и взима децата, защото не е в състояние да се грижи за тях, мъжът обикновено отвръща поглед и търси нова партньорка, а децата са дезориентирани, изплашени и нямат сили да се борят с положението.\nКогато зависимият мъж решава да се лекува, цялото семейство „ходи на пръсти“ и се старае да помогне. Когато зависимата жена обяви гласно, че има проблем – най-често се случва гореописаното. В своята практика съм срещала жени, които са преминали през „ада“ на изтрезняването, изтърпели са стоически всички изпитания по пътя си към здравия живот, останали сами, без семейство, без работа, без деца. Но са трезви и казват, че вярват в щастието.\nМногократно си задават въпроса дали си е струвало да преминат по „трънливия“ път на всички терапии, семинари, уоркшопи и т.н. за да останат сами? С годините изграждат и обновяват своите отношения с близки и семейства, не рядко се свързват с трезви партньори от редиците на Анонимните алкохолици. Нищо обаче в техния живот вече не е както преди.\nНовият живот изисква от тях огромна вътрешна енергия, строга вътрешна дисциплина, за да се справят с рецидивите на болестта, с алкохолния глад който ще се появява от време на време, независимо от това дали им харесва. Трябва да овладеят грижата за себе си до перфекция, за да могат после да обгрижват другите.\nАвтор: Боряна Семерджиева - педагог ресоциализатор, терапия на зависимостите


Web Design Seo Forum > Публикуване на уникални статии, Seo резултати от услугата\nFull Version: Публикуване на уникални статии, Seo резултати от услугата\nFeb 14 2012, 11:31 AM\nНе е тайна че предлагаме писане на статии с уникален текст и публикуването им в много сайтове. Стандартната ни оферта гласи:\nПисане и публикуване на тематични уникални статии (около 400 думи всяка)\n- Вариант 1: Написване на 50 уникални статии на тематика която вие зададете (например "Какво са климатиците?" или подобна) и публикуването им в 60 различни сайта - цена 60 лева. Във всяка статия може да има по 1-2 линка казващи на гоогле че сайта ви е равен на израза "климатици". Може да има и два различни линка сочещи към два различни урл адреса.\n- Вариант 2: Написване на 100 уникални статии и публикуването им в 120 различни сайта - цена 90 лева.\nВ цената е включено написването на всички текстове (всеки текст е около 400 думи), гоогле обича уникалния текст. Статиите се постват в различни качествени домейни. По този начин получавате бързо и евтино качествени 120 тематични линка от 120 различни домейна.\nПоредния сайт който на който направихме качествен линк билдинг с бърз резултат е сайт за мебели. Няма да показвам кой е сайта, наш нов клиент е. Тук ще покажа две диаграми показващи статистиката какво е било класирането на сайта за двете му ключови фрази преди и след линк билдинга.\nНа схемите нарочно съм променил позициите с по 1-2 места, за да не може да се разбере кой точно е сайта, така че ако гледате кой е сайта на тези позиции няма да разберете кого сме класирали. Всичко друго е на 100% вярно и то дотолкова точно че при всяка поръчка резултата е почти еднакъв - дори го гарантираме с гаранция.\nПърва ключова фраза - Преди seo оптимизацията:\nЗа ключова дума "мебели по поръчка" сайта бе на 51-во място в Google.\nСлед сео оптимизацията: за ключова дума "мебели по поръчка", "мебел по поръчка", "поръчка на мебели" и производните им сайта вече е за всяко едно от тези търсения на ВТОРА и ПЪРВА страница в Google, в първите 15 резултата.\nСлед seo оптимизацията:\nНа схемата е показано как се е променяло позиционирането във времето за най-трудната от тези фрази - "мебели по поръчка". Тази фраза е доста конкуретна, така че класирането на позиция в първите 10-15 резултата за нея е успех с този бюджет.\nВтора ключова фраза - Преди seo оптимизацията:\nСлед сео оптимизацията: за ключова дума "мебели от масив", "мебел от масив", "масивни мебели" и производните им сайта вече е за всяко едно от тези търсения на ПЪРВА страница в Google, дори в първите 5 резултата за някои от тях.\nНа схемата е показано как се е променяло позиционирането във времето за най-трудната от тези фрази - "мебели от масив".\nИзвършената Seo оптимизация бе евтина и бърза - резултатите дойдоха за около месец. От тук нататък от собственика на уеб сайта зависи дали ще плаща поддръжката си при нас за да поддържа резултата.\nОфертите като пакети са променени преди около ТРИ месеца за да могат да покрият изискванията на последния ъпдейт на Google Penguin.\nАктуалните оферти за публикуване на статии на БГ език са:\n- Вариант 1: Написване на 35 уникални статии на тематика която вие зададете (например "Какво са мебелите?" или подобна) и публикуването им в 38 различни сайта - цена 60 лева. Във всяка статия може да има по 1-2 линка казващи на гоогле че сайта ви е равен на израза "мебели". Може да има и два различни линка сочещи към два различни урл адреса.\n- Вариант 2: Написване на 70 уникални статии и публикуването им в 75 различни сайта - цена 90 лева.\nИ в двата варианта (Вариант 1 и 2) към всяка от статиите се пускат по около 10 линка от различни социални мрежи за да се засили ефекта от всяка от тях.\nНа практика ефекта от тези пакети е едно към едно като този който бе от предишната оферта, просто за да остане количеството труд същото, броя статии е намален за сметка на това че към всяка от тях се пускат линкове от социални мрежи. Това се наложи заради Google Penguin.\nЕто и отговорите на някои често задавани въпроси:\n- Накуп ли публикувате статиите или се разтягат във времето?\nПубликуват се по 2-3 статии на ден.\n- Какъв е средният % уникалност при всички статии?\nОколо 80% уникалност.\n- Какъв е ПР на сайтовете, в които се публикува?\nСайтовете в които се публикува са с Google Pagerank от 0 до 3.\n- Може ли в статия (ако не може руска - в българска) да се сложат РУ анкори, сочещи към РУ сайт?\nНе, офертата е само за български статии и бг сайтове.\n- Има ли ограничение на линкове/анкори (общо, а не едновременно) - напр. 50 анкора/линка в спин формат?\nДа, има - трябва да са до 2 линка като за всеки от двата са позволени до 7 анкора.\nЪпдейт на услугата и нови цени\nЦените в момента? Линк билдинг за български сайтове - Оферта за линк билдинг 2: Писане и публикуване на 40 уникални статии (Вариант 2 и Вариант 3 - цена 138/158 лв).\nJul 24 2013, 10:30 AM\nПресен пример от една от току-що проведените кампании за 40 публикувани уникални статии в нашите сайтове може да видите отдолу. От промяната на класирането, можете да си направите съответните изводи какво може да очаквате за класирането на вашия сайт след подобна поръчка.\nСтатиите бяха публикувани за кампания в средно конкурентна българска ниша като сайта от около 15-то място се покачи до трето място по ключовата си дума в Google.\nОще един пресен пример за качеството на услугите ни за статии от друга ниша на онлайн продажбите за онлайн магазин, този път с една идея по-висока конкурентност:\nКампанията е стартирана около пети септември. От 17-о място сайта се е вдигнал до момента до трето място.


Cannonbolt - Екшън фигурка от серията "Ben 10" - фигура - store.bg\nИграчки Серии и марки Ben 10 Cannonbolt - Екшън фигурка от серията "Ben 10"\nФигурката на "Cannonbolt" от "Playmates" е подходяща за деца над 4-годишна възраст. Тя разполага с подвижни крайници, които са прикрепени към тялото благодарение на сферични стави. Това им позволява да се движат свободно във всички посоки. Елементите са изработени от висококачествена пластмаса, което прави играчката подходяща както за декорация, така и за игра. Съберете цялата колекция и се впуснете в щури забавления!\nЗа да оцениш фигурата "Cannonbolt", избери цифрата отговаряща на твоята оценка по десетобалната система:\nИзползваните в представянето на фигура "Cannonbolt - Екшън фигурка от серията "Ben 10" " текстови, графични и други материали са собственост на носителите на авторските им права.